Source: http://mapy.tuzvo.sk/cgis/oznam.aspx?idOznam=2
Timestamp: 2018-05-24 19:04:47+00:00
Document Index: 6330164

Matched Legal Cases: ['§1', '§2', '§3', '§3', '§2', '§4', '§6', '§8', '§9', '§9', '§10', '§11']

Centrum excelentnosti pre podporu rozhodovania v lese a krajine
Metakatalóg
Všetci poskytovatelia
Obsah metakatalógu
WebGIS VŠLP
VŠLP snímky
Národná infraštruktúra priestorových informácií (NIPI)
Zriadenie, tvorbu a prevádzku národnej infraštruktúry pre priestorové informácie (NIPI) upravuje Zákon č. 3/2010 Z.z. (§1).
Národná infraštruktúra pre priestorové informácie sa skladá zo súborov metaúdajov, priestorových údajov, služieb, dohôd o zdieľaní, prístupe a využívaní priestorových údajov (§2).
Povinná osoba sa musí zúčastňovať na budovaní a prevádzke NIPI, zhromažďovať, uchovávať a poskytovať jej zložky (§3 ods. 1). Povinnými osobami sú
orgány verejnej správy (ústredné orgány štátnej správy, miestne orgány štátnej správy, vyššie územné celky, obce),
právnické osoby zriadené zákonom alebo orgánom verejnej správy, ktoré plnia verejné úlohy,
fyzické a právnické osoby, ktoré plnia úlohy na základe zmluvy s povinnými osobami.
Plnenie povinností sa týka priestorových údajov, ktoré spadajú do oblasti pôsobnosti povinnej osoby, sú v elektronickej forme, patria medzi verejné úlohy a vzťahujú sa k niektorej téme uvedenej v prílohe zákona o NIPI (§3 ods. 2). Pre účely zákona sa za verejné úlohy považujú tie, ktoré sú financované z verejných prostriedkov (§2). Povinná osoba vytvára a aktualizuje metaúdaje o súboroch priestorových údajov a sieťových službách (§4 ods. 2). Metaúdaje obsahujú informácie o kvalite a platnosti priestorových údajov, geografickej polohe, súlade s predpismi, podmienkach sprístupňovania, klasifikácií, kľúčových slovách, povinných osobách zodpovedných za ich vytváranie, ukladanie a distribúciu.
Povinná osoba zriaďuje a prevádzkuje sieťové služby, ktoré sprístupňuje prostredníctvom internetu (§6):
vyhľadávacie služby,
zobrazovacie služby,
ukladacie služby,
transformačné služby,
služby umožňujúce spustenie sužieb priestorových údajov.
Priestorové údaje a služby povinná osoba sprístupňuje prostredníctvom vlastných prístupových miesta, alebo národného geoportálu (§8). Pre účely plenia verejných úloh si povinné osoby vzájomne sprístupňujú priestorové údaje a služby na základe dohody a spoločnom využívaní priestorových údajov (§9). V odôvodnených a zákonom vymedzených prípadoch môže povinná osoba obmedziť prístup k súborom priestorových údajov a službám (§9 ods. 6, §10).
Za sieťové služby okrem vyhľadávacích, môžu povinné osoby vyberať poplatky, ako kompenzáciu za uchovávanie súborov priestorových údajov a s tým spojené služby. Povinným osobám ich poskytuje bezplatne, od tretích osôb môže požadovať poplatky. Ich výška nesmie presiahnuť náklady na zhromažďovanie, tvorbu, reprodukciu a šírenie priestrových údajov a služieb (§11).
Súvisiace zákony a predpisy
Zákon č. 245/2003 Z. z. integrovanej prevencii a kontrole znečisťovania životného prostredia
Zákon č. 523/2004 Z. z. o rozpočtových pravidlách verejnej správy